OzLabs/hebrew-wiki-articles huggingface dataset:
אלפרן שנגון

אלפרן שנגון (בטורקית: Alperen Şengün; נולד ב-25 ביולי 2002) הוא כדורסלן טורקי, שמשחק בקבוצת יוסטון רוקטס מליגת ה-NBA, בעמדת הסנטר.

==קריירת משחק מקצועית==
===בנדירמה===
שנגון נולד בעיר גירסון שבצפון טורקיה. בגיל 12 החל לשחק בקבוצות הנוער של מועדון בנדירמה (שנקרא אז באנוויט), ובגיל 16 הצטרף לקבוצת הבוגרים "בנדירמה קירמיזי" מליגת המשנה הטורקית. באותה עונה, 2018/2019, רשם ממוצעים של 10.8 נקודות ו-6.8 ריבאונדים למשחק.

בעונת 2019/2020 שיחק לראשונה בליגת העל הטורקית, במדי קבוצת הבוגרים של בנדירמה. ב-37 משחקיו בליגה הטורקית ובליגת האלופות קלע 5.6 נקודות ואסף 3.6 ריבאונדים בממוצע למשחק.

===בשיקטש===
בשנת 2020 עבר לקבוצת בשיקטש, אשר השתתפה בליגת העל הטורקית וביורופקאפ, וב-37 משחקיו במדיה הצטיין עם ממוצעים כוללים של 19.0 נקודות, 8.7 ריבאונדים, 2.7 אסיסטים ו-1.6 חסימות למשחק. בסיום אותה עונה זכה בתואר ה-MVP של הליגה הטורקית.

===יוסטון רוקטס===
בדראפט ה-NBA{{כ}} 2021 נבחר שנגון בבחירה ה-16, על ידי אוקלהומה סיטי ת'אנדר, ומיד הועבר בטרייד ליוסטון רוקטס. באוגוסט 2021 עזב את בשיקטש, וחתם על חוזה עם הרוקטס.

==נבחרת טורקיה==
בשנת 2018 זכה שנגון עם נבחרת הנוער הטורקית במדליית הארד בטורניר אליפות אירופה בכדורסל עד גיל 16, ושנה לאחר מכן זכה במדליית הכסף באליפות אירופה בכדורסל עד גיל 18. בשני הטורנירים נבחר לחמישייה המצטיינת של הטורניר.

בנובמבר 2020 שיחק לראשונה במדי נבחרת טורקיה הבוגרת, בטורניר מוקדמות יורובאסקט 2022. בארבעת משחקי הטורניר קלע 12.0 נקודות ואסף 7.3 ריבאונדים בממוצע למשחק.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| יוסטון	|| 72 || 13 || 20.7 || 0.474 || 0.248 || 0.711 || 5.5 || 2.6 || 0.8 || 0.9 || 9.6
|- style="background-color: #EFEFEF;"		
| 	|| יוסטון	|| 75 || 72 || 28.9 || 0.553 || 0.333 || 0.715 || 9.0 || 3.9 || 0.9 || 0.9 || 14.8
|- style="background-color:#80BFFF; font-weight:bold;"		
| קריירה || 		|| 147 || 85 || 24.9 || 0.522 || 0.276 || 0.713 || 7.3 || 3.2 || 0.9 || 0.9 || 12.3
|}

==קישורים חיצוניים==

==הערות שוליים==

קטגוריה:כדורסלנים טורקים
קטגוריה:כדורסלני באנוויט
קטגוריה:כדורסלני בשיקטש
קטגוריה:בחירות דראפט של אוקלהומה סיטי ת'אנדר
קטגוריה:כדורסלני יוסטון רוקטס
קטגוריה:טורקים שנולדו ב-2002
Musicmagic

Musicmagic (בעברית: קסם מוזיקלי) הוא אלבום האולפן השביעי והאחרון של להקת הפיוז'ן ג'אז האמריקאית Return to Forever. באלבום זה מנגנים ההרכב בצורתו האחרונה, כאשר רק מייסדי הלהקה צ'יק קוריאה וסטנלי קלארק נותרו מהרכב האלבום הקודם. זהו האלבום הראשון מאז Light as a Feather משנת 1973 שמכיל שירה, שמבוצעת על ידי אשתו של קוריאה, גייל מורן. באלבום זה חזר לקבוצה ג'ו פארל על החליל והסקסופון.

בניגוד לרוב האלבומים באותה תקופה, שהוקלטו בצורת סטריאו, Musicmagic הוקלט בצורת צליל קוואדרופוני, כלומר בעל ארבע כיווני שמע. פונקציה זו התפתחה אך שנים בודדות לפני כן, והוא אחד האלבומים הראשונים שהוקלטו בטכניקה זו (לצד Aqualung של ג'ת'רו טאל משנת 1972). בזכות הצליל הקוואדרופוני האלבום ניחן בחווית האזנה מציאותית ועוצמתית מאלבומי הלהקה הקודמים.

== רשימת רצועות ==

== משתתפים ==
* צ'יק קוריאה - פסנתר, פסנתר חשמלי של פנדר רודס, סינתיסייזרים, שירה
* גייל מורן - שירה, פסנתר, אורגן האמונד
* ג'ו פארל - חליל פיקולו, חליל, סקסופון סופרן, סקסופון טנור
* ג'יימס טינסלי - חצוצרה
* ג'ון תומאס - חצוצרה, פלוגלהורן
* ג'יימס א. פו - טרומבון טנור
* הרולד גארט - טרומבון טנור, טרומבון בס, קרן בריטון
* סטנלי קלארק - גיטרה בס, קונטרבס, שירה
* גרי בראון - תופים

== מיקומי שיא ==

== קישורים חיצוניים ==

== הערות שוליים ==

קטגוריה:צ'יק קוריאה
מוזיאון ב.מ.וו

מוזיאון ב.מ.וו (בגרמנית: BMW Museumׂׂ) הוא מוזיאון רכב שממוקם במינכן שבגרמניה. המוזיאון הוקם בשנת 1972 על ידי חברת ב.מ.וו<ref></ref> ומוצגים בו רכבי החברה, מטוסי החברה לשעבר, מנועים ואופנועים.

== המוזיאון ==
המוזיאון ממקום בעיר מינכן בתוך המתחם של ב.מ.וו (המטה הראשי, המוזיאון והמפעל). המוזיאון מציג את התפתחותה הטכנולוגית של ב.מ.וו לאורך השנים. המבנה כולל כגון קערה מלמעלה אך המוזיאון עצמו ממוקם מתחת לאדמה. בפנים הקערה יש כמה תצוגות של מכוניות בלבד אך עיקר מוזיאון הוא למטה.

בין 2004 ל-2008 המוזיאון שופץ בקשר לבניית ב.מ.וו וולט. המוזיאון נפתח מחדש ב-21 ביוני 2008.

== קישורים חיצוניים ==

== הערות שוליים ==

קטגוריה:מוזיאוני רכב
קטגוריה:BMW
קטגוריה:מינכן: מוזיאונים
אירווין קרדונה

אירווין קרדונה (בצרפתית: Irvin Cardona; נולד ב-8 באוגוסט 1997) הוא כדורגלן צרפתי המשחק בעמדת החלוץ באספניול.

==קריירה==
לאחר מספר שנים במחלקת הנוער של לה פונטט, ב-2012 הצטרף קרדונה למחלקת הנוער של מונקו. לקראת עונת 2016/2017 זומן לקבוצת המילואים של המועדון, וב-2 בפברואר 2017 ערך את הופעת הבכורה שלו במדי הקבוצה הבכירה, כשנכנס כמחליף בדקה ה-78 בניצחון קבוצתו 5–4 על צ'אמבלי במסגרת הגביע הצרפתי.<ref name="soccerway2"></ref> את הופעת הבכורה שלו בליג 1 ערך ב-11 בפברואר, כשעלה כמחליפו של רדאמל פלקאו בדקה ה-81, בניצחון קבוצתו בבית 5–0 על מץ.<ref name="soccerway3"></ref>

ב-18 ביולי 2017 האריך קרדונה את חוזהו במונקו עד ליוני 2021 ומיד הושאל לקבוצת-הלווין של מונקו, סרקל ברוז' מהליגה הבלגית השנייה.<ref></ref> למרות שנעדר מספר שבועות בשל פציעה, קרדונה הפך לשחקן מרכזי בקבוצה, כבש בעיטת עונשין בדקה האחרונה במשחק המכריע על העלייה והעפיל עם הקבוצה לליגת העל הבלגית.<ref></ref> הוא נבחר לשחקן השני הטוב ביותר בליגה באותה עונה, מיד אחרי בן קבוצתו חאווייר מרסייה.<ref></ref> לאחר עונה נוספת עם סרקל ברוז' בליגה הבכירה, שב קרדונה למונקו.

ב-12 באוגוסט 2019 רכשה אותו ברסט, העולה הטרייה לליג 1, תמורת מיליון וחצי אירו.<ref></ref> ב-13 בספטמבר 2020 הבקיע שער בבעיטת יעף בניצחון 2–0 על דיז'ון, שהוגדר על ידי התקשורת כשער שצריך לזכות ב"פרס פושקש".<ref></ref><ref></ref>

ב-18 בינואר 2023 חתם באאוגסבורג הגרמנית לארבע שנים וחצי.<ref></ref> ב-3 בינואר 2024 הושאל לסנט אטיין עד לסוף העונה. ב-10 באוגוסט 2024 הושאל לאספניול.

== תארים ==
;מונקו
* ליג 1: 2016/17

;סרקל ברוז'
* ליגת המשנה בבלגיה: 2017/18

==קישורים חיצוניים==

==הערות שוליים==

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני מונקו
קטגוריה:כדורגלני סרקל ברוז'
קטגוריה:כדורגלני ברסט
קטגוריה:כדורגלני אאוגסבורג
קטגוריה:כדורגלני סנט אטיין
קטגוריה:כדורגלני אספניול
קטגוריה:ספורטאים צרפתים בבלגיה
קטגוריה:ספורטאים צרפתים בגרמניה
קטגוריה:ספורטאים צרפתים בספרד
קטגוריה:צרפתים שנולדו ב-1997
סינאלי דיומאנדה

סינאלי דיומאנדה (בצרפתית: Sinaly Diomandé; נולד ב-9 באפריל 2001 בדג'קאנו שבחוף השנהב) הוא כדורגלן איווארי המשחק בעמדת הבלם בקבוצת אוסר מליגת העל הצרפתית ובנבחרת חוף השנהב.

== קריירת מועדונים ==
דיומאנדה גדל במחלקות נוער של מועדונים בחוף השנהב ובמאלי. בחודש ספטמבר 2019 חתם דיומאנדה באולימפיק ליון מליגת העל הצרפתית. בעונת שיחק דיומאנדה באולימפיק ליון II, קבוצת המילואים של המועדון.

ב-18 בספטמבר 2020 ערך דיומאנדה את הופעת הבכורה שלו בקבוצה הראשונה של המועדון, כשהחליף את ליאו דובואה בדקה ה-56 בתיקו 1-1 נגד נים במסגרת המחזור הרביעי בליגה לעונת 2020/2021. בעונתו הראשונה בקבוצה הבוגרת של המועדון ערך דיומאנדה 27 הופעות ליגה.

ב-30 באוגוסט 2024 חתם דיומאנדה באוסר.

== קריירה בינלאומית ==
ב-8 באוקטובר 2020 ערך דיומאנדה את הופעת הבכורה שלו בנבחרת חוף השנהב, בתיקו 1-1 נגד נבחרת בלגיה במשחק ידידות.

== קישורים חיצוניים ==

== הערות שוליים ==

קטגוריה:כדורגלנים מחוף השנהב
קטגוריה:בלמי כדורגל מחוף השנהב
קטגוריה:כדורגלני אולימפיק ליון
קטגוריה:כדורגלני אוסר
קטגוריה:כדורגלני נבחרת חוף השנהב
קטגוריה:ספורטאים איבוארים בצרפת
קטגוריה:איבוארים שנולדו ב-2001
הכהן הגדול (קלף טארוט)

הקלף בגרסת "האפיפיור"
הכהן הגדול הוא קלף מספר 5 בסדרת קלפי הארקנה הגדולה של הטארוט. במקור, בסדרות הקלפים הקדומות ביותר, נקרא הקלף "האפיפיור", והשם הוחלף בחבילת הקלפים של "השחר המוזהב" והשם בזה מופיע גם בחבילות של וויט וקראולי, ובחבילות שהושפעו מהם. הכוהן מתואר ככוהן דת נוצרי המקבל מספר תלמידים (לרוב שניים) כאשר הוא אוחז בשרביט האפיפיורים עם כפפתו השמאלית ובימנית מברך את ברכת הכוהנים ומאחוריו זוג עמודים. בחבילת הריידר ובחבילות שהושפעו ממנו מופיעים המפתחות של פטרוס הקדוש.

== משמעות הקלף ==
הכהן הגדול מייצג את האב הרוחני, המטפל, היועץ, המורה שאליו מגיעים על מנת לקבל עזרה, יכול גם לייצג את ה"יועץ הפנימי" של האדם. בהיבט נוסף יכול לייצג מוסדות מדיניים גדולים וברי סמכא כגון בתי ספר, בתי משפט, מוסדות דת, מוסדות ציבוריים וכדומה. הקלף מסמל גם צורך באיזון והרמוניה, ואת הצורך בייעוץ ועזרה על מנת להשיב את האיזון.

כמו כן, קלף הכהן הגדול מייצג את העיקרון של לימוד, ביטחון עצמי, ומוסריות מתוך הכרה בערכים. ארתור אדוארד וייט גרס כי בין היתר, מסמל הקלף השראה, רחמים ונישואים.

==קישורים חיצוניים==

== הערות שוליים ==

קטגוריה:קלפי טארוט
סטיב מונייה

סטיב מישל מונייה (בצרפתית: Steve Michel Mounié; נולד ב-29 בספטמבר 1994) הוא כדורגלן בניני המשחק בעמדת החלוץ באאוגסבורג ובנבחרת בנין.

==קריירה==
מונייה גדל באקדמיית הנוער של מונפלייה. הוא ערך את הופעת הבכורה שלו במדי הקבוצה הבוגרת ב-28 באוקטובר 2014, כשעלה כמחליף בדקה ה-86 במשחק גביע הליגה הצרפתית נגד אז'אקסיו.<ref></ref>

ב-31 באוגוסט 2015 הושאל לעונה אחת לנים מהליגה הצרפתית השנייה.<ref></ref> מונייה כבש 11 שערים ב-32 משחקי ליגה, סיים את העונה כמלך השערים של קבוצתו ושב למונפלייה. ב-26 ביוני 2016 האריך את חוזהו במונפולייה עד ליוני 2019.<ref></ref> בחודשים פברואר ומרץ 2017 כבש בחמישה משחקי ליגה ברציפות.<ref></ref>

ב-5 ביולי 2017 נרכש על ידי האדרספילד טאון מהפרמייר ליג ב-13 מיליון אירו, כשהוא חותם על חוזה לארבע עונות והופך לשחקן היקר בתולדות המועדון.<ref></ref> הוא ערך את הופעת הבכורה שלו בליגה ב-12 באוגוסט, וכבש שני שערי בכורה בניצחון 3–0 על קריסטל פאלאס.<ref></ref> בעונתו הראשונה בקבוצה כבש 9 שערים ב-31 משחקים וסיים כמלך השערים של הקבוצה, אך בעונתו השנייה כבש שני שערים בלבד ב-32 משחקים, והקבוצה סיימה במקום ה-20 בטבלה וירדה לצ'מפיונשיפ. בעונת 2019/2020 כבש 8 שערים ב-32 משחקים, והקבוצה סיימה בתחתית בצ'מפיונשיפ אך ניצלה מירידת ליגה נוספת.

ב-9 בספטמבר 2020 נרכש על ידי ברסט בחמש מיליון אירו.<ref></ref>

ב-5 ביולי 2024 חתם באאוגסבורג.

===קריירת נבחרות===
מונייה משחק בנבחרת בנין, והגיע עם נבחרתו עד לרבע גמר גביע אפריקה לאומות 2019.<ref></ref>

==קישורים חיצוניים==

==הערות שוליים==

קטגוריה:כדורגלנים בנינים
קטגוריה:חלוצי כדורגל בנינים
קטגוריה:פאראקו: כדורגלנים
קטגוריה:כדורגלני מונפלייה
קטגוריה:כדורגלני נים
קטגוריה:כדורגלני האדרספילד טאון
קטגוריה:כדורגלני ברסט
קטגוריה:כדורגלני אאוגסבורג
קטגוריה:כדורגלני גביע אפריקה לאומות 2019
קטגוריה:כדורגלני נבחרת בנין
קטגוריה:בנינים שנולדו ב-1994
פלוריאן וירץ

פלוריאן ריכרד וירץ (בגרמנית: Florian Richard Wirtz; נולד ב-3 במאי 2003 בגרמניה) הוא כדורגלן גרמני המשחק בעמדת הקשר ההתקפי בקבוצת באייר לברקוזן מהבונדסליגה ובנבחרת גרמניה.

== קריירת מועדונים ==
וירץ גדל במחלקת הנוער של פ.צ. קלן, והצטרף למחלקת הנוער של באייר לברקוזן מהבונדסליגה בחודש ינואר 2020. ב-18 במאי 2020 ערך וירץ את הופעת הבכורה שלו בקבוצה הבוגרת של המועדון, כששיחק 61 דקות בניצחון 1–4 על ורדר ברמן במסגרת המחזור ה-26 לעונת 2019/2020, והפך להיות השחקן הצעיר ביותר של באייר לברקוזן בהיסטוריה של הבונדסליגה, בגיל 17 שנים ו-15 ימים. ב-6 ביוני הוא הבקיע את שער הבכורה שלו במועדון, בהפסד 2–4 לבאיירן מינכן במסגרת המחזור ה-30 בליגה, והפך להיות הכובש הצעיר ביותר בהיסטוריה של הבונדסליגה, בגיל 17 שנים ו-34 ימים. בסך הכל ערך וירץ שבע הופעות ליגה בעונתו הראשונה בקבוצה, והבקיע שער אחד. בעונתו השנייה ערך וירץ 29 הופעות ליגה, בהן הבקיע חמישה שערים.

== קריירה בינלאומית ==
וירץ היה חלק מסגל נבחרת גרמניה עד גיל 21 בטורניר אליפות אירופה עד גיל 21 בשנת 2021, בו זכתה נבחרתו, וערך שלוש הופעות בטורניר.

ב-2 בספטמבר 2021 ערך וירץ את הופעת הבכורה שלו בנבחרת גרמניה, בניצחון 1–2 על נבחרת ליכטנשטיין במסגרת מוקדמות מונדיאל 2022. ב-23 במרץ 2024 כבש את שערו הראשון בנבחרת בניצחון 0–2 מול צרפת, שבע שניות מפתיחת המשחק, השער הבינלאומי המהיר ביותר בתולדות נבחרת גרמניה.

נכלל בסגל נבחרת גרמניה לטורניר יורו 2024 ובטורניר עצמו פתח בכל שלושת משחקי שלב הבתים ואף כבש במשחק הפתיחה של הטורניר את השער הראשון בטורניר מול נבחרת סקוטלנד, ובסוף שלב הבתים הגרמנים סיימו במקום הראשון והעפילו לשמינית הגמר.

== סטטיסטיקות קריירה ==
=== מועדונים ===
מעודכן ל-25 במאי 2024
{| class="wikitable" style="text-align: center"
! rowspan="2" |מועדון
! rowspan="2" |עונה
! colspan="3" |ליגה
! colspan="2" |גביע
! colspan="2" |אירופה
! colspan="2" |סה"כ
|-
!ליגה
!הופעות
!שערים
!הופעות
!שערים
!הופעות
!שערים
!הופעות
!שערים
|-
| rowspan="5" |באייר לברקוזן
|2019/20
| rowspan="5" |בונדסליגה
|7
|1
|1
|0
|1
|0
|9
|1
|-
|2020/21
|29
|5
|2
|1
|7
|2
|38
|8
|-
|2021/22
|24
|7
|1
|0
|6
|3
|31
|10
|-
|2022/23
|17
|1
|0
|0
|8
|3
|25
|4
|-
|2023/24
|32
|11
|6
|3
|11
|4
|49
|18
|-
! colspan="3" |סך הכל קריירה
!109
!25
!10
!4
!33
!12
!152
!41
|}

=== נבחרת ===
מעודכן ל-23 ביוני 2024
{| class="wikitable" style="text-align: center"
!נבחרת
!שנה
!הופעות
!שערים
|-
| rowspan="3" | גרמניה
|2021
|4
|0
|-
|2023
|10
|0
|-
|2024
|7
|2
|-
! colspan="2" |סה"כ
!21
!2
|}

== תארים ==
;באייר לברקוזן
* בונדסליגה: 2023/24
* הגביע הגרמני: 2023/24

;נבחרת גרמניה עד גיל 21
* אליפות אירופה עד גיל 21: 2021

;אישיים
* שחקן החודש בבונדסליגה (4): ספטמבר 2021, אוקטובר 2023, דצמבר 2023, פברואר 2024
* נבחרת העונה בבונדסליגה: 2021/22, 2023/24
* שחקן העונה בבונדסליגה: 2023/24
* השחקן הצעיר של העונה בליגה האירופית: 2022/23, 2023/24
* נבחרת העונה בליגה האירופית: 2023/24

== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני באייר לברקוזן
קטגוריה:כדורגלני נבחרת גרמניה
קטגוריה:כדורגלני יורו 2024
קטגוריה:גרמנים שנולדו ב-2003
מפרצון לאטינקה

מפרצון לאטינקה (באנגלית: Latinka Cove; בבולגרית: залив Латинка) הוא מפרצון בחוף הצפון מערבי של חצי האי פפור (ונטימילייה), בצפון-מערב חצי האי האנטארקטי, באזור חוף דאנקו של ארץ גרהאם שבאנטארקטיקה.

רוחב פתחו של המפרצון 1.95 קילומטרים;

אורכו של המפרצון (מרחק חדירתו אל תוך היבשת) 1.65 קילומטרים.

המפרצון ממוקם בין נקודת אקנר (שממערב למפרצון) לבין נקודת בינקוס (שממזרח למפרצון).

קרחון פודואן נשפך אל ראשו של המפרצון.

== היסטוריה ==
=== מיפוי המפרצון ===

המפרצון מופה על ידי סוקרים בריטיים בשנת 1978.

=== מקור השם ===

המפרצון נקרא על שם הכפר לטינקה (Латинка) שבדרום בולגריה.

השם אומץ רשמית ב-4 ביולי 2013.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=19306&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרצון לאטניקה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-61.584373197212706,-64.42939375420187,14&?query=&?map_type=hybrid תצלום לוויין של אזור המפרצון, תוך סימון אתרים נוספים באזור] באתר copernix

== הערות שוליים ==

לאטינקה
לאטינקה
לאטינקה
פליקס לפבר

פליקס לפבר (בצרפתית: Félix Lefebvre; נולד ב-19 בנובמבר 1999) הוא שחקן צרפתי. ידוע בשל תפקידו כאלכסיס רובין בסרט הדרמה "קיץ 85", עבורו היה מועמד לפרס השחקן הצעיר הטוב ביותר בטקס פרסי סזאר 2021.<ref></ref><ref></ref>

== ביוגרפיה ==
בשנים 2017–2018 הופיע לפבר במיני-סדרה הצרפתית "הבקתה" , אותה יצרו אלכסיס לקאי וקמיל בורד-רנה, בתפקיד ז'וליאן רודייה, בנם של ז'אן-לואי ופרנסואה רודייה, שעוברים לבקתה מרוחקת יחד עם משפחתם.<ref></ref> הוא השתתף גם במותחן המסתורין "L'heure de la sortie" בבימויו ובכתיבתו של סבסטיאן מרנייה, שהוקרן בבכורה בוונציה באוגוסט 2018 ויצא לבתי הקולנוע בצרפת בינואר 2019.

בשנת 2020 השתתף לפבר בסרט הדרמה "קיץ 85", שנכתב ובוים על ידי פרנסואה אוזון ומבוסס על רומן מאת הסופר איידן צ'יימברס . הוא גילם את התפקיד הראשי של אלכסיס רובין,<ref></ref> שעבורו הוא זכה בפרס לומייר לשחקן המבטיח של השנה והיה מועמד לפרס השחקן הצעיר הטוב ביותר בטקס פרסי סזאר לשנת 2021.<ref name=":0"></ref>

בשנת 2023 שיחק לצדה של איזבל הופר בקומדיית הפשע "הפשע כולו שלי" של הבמאי פרנסואה אוזון.  

== פילמוגרפיה ==
=== קולנוע ===
{| class="wikitable sortable"
!שנה
!סרט
!תפקיד
!הערות
|-
|2018
|L'heure de la sortie
|פאולין
|
|-
| rowspan="2" |2020
|Une nuit, à travers champs
|דילן
|
|-
|קיץ 85
|אלכסיס רובין
|
|-
|2021
|Suprêmes
|סבסטיאן פארן
|
|-
|2022
|La passagère
|מקסנס
|
|-
| rowspan="2" |2023
|הפשע כולו שלי <small>(אנ')</small>
|ז'ילברט ראטון
|
|-
|Rien à perdre
|ז'אן ז'אק פאוגם
|
|-
| rowspan="3" |TBA
|Ni chaînes ni maîtres
|
|
|-
|Une vie rêvée
|
|
|-
|Le Domaine
|
|
|}

=== טלוויזיה ===
{| class="wikitable sortable"
!שנה
!סדרה
!תפקיד
!הערות
|-
|2017
|Section de recherches
|רומן מריאני
|פרק: "Grande redistribution"
|-
| rowspan="2" |2018
|הבקתה 
|ז'וליאן רודייה
|תפקיד ראשי; 6 פרקים
|-
|Piégés
|חאבייר גילארד
|סרט טלוויזיה של TF1
|-
|2019
|Infidèle
|לואיג'י
|6 פרקים
|-
|2020
|Le Diable au Coeur
|אלכס
|סרט טלוויזיה של France 2
|}

== פרסים ומועמדויות ==
{| class="wikitable"
!שנה
!פרס
!קטגוריה
!סדרה/סרט
!תוצאה
!הערות
|-
| rowspan="2" |2021
|פרס סזאר
|השחקן הצעיר הטוב ביותר
| rowspan="2" |קיץ 85
|
|<ref name=":0" />
|-
|פרס לומייר
|השחקן הצעיר הטוב ביותר (יחד עם בנז'מן וואזן)
|
|<ref></ref>
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה צרפתים
קטגוריה:זוכי פרס לומייר
קטגוריה:צרפתים שנולדו ב-1999
צ'ארלס ביקפורד

צ'ארלס ביקפורד (באנגלית: Charles Bikford; 1 בינואר 1891 – 9 בנובמבר 1967) היה שחקן קולנוע, טלוויזיה ותיאטרון אמריקאי, שיחק בתפקידי משנה והיה מועמד שלוש פעמים לפרס אוסקר לשחקן המשנה הטוב ביותר.

==ביוגרפיה==
ביקפורד התעתד ללמוד הנדסה בMIT אך זנח זאת לטובת הופעות בתיאטרון. הוא החל לשחק בתיאטרון בשנת 1911. במלחמת העולם הראשונה שירת כקצין הנדסה בצבא ארצות הברית. הופעתו הראשונה בקולנוע הייתה בסרט "דינמיט" בשנת 1929 בבימויו של ססיל ב. דה-מיל שהיה הסרט המדבר הראשון באורך מלא.

שנה לאחר מכן הופיע בסרט אנה כריסטי (סרט, 1930) לצידה של גרטה גרבו. ביקפורד הופיע בעשרות סרטי קולנוע וטלוויזיה בתפקידי משנה. הוא היה מועמד שלוש פעמים לפרס אוסקר לשחקן המשנה הטוב ביותר:
* שירת ברנדט לצידה של ג'ניפר ג'ונס (1943).
* בת החוואי לצידה של לורטה יאנג (1947)
* ג'וני בלינדה לצידה של ג'יין ויימן (1948)

שני תפקידיו הזכורים ביותר הם:
* המערבון "האדמה הגדולה" לצידם של גרגורי פק וברל אייבס. (1958)
* "ימים של יין ושושנים" לצידם של ג'ק למון ולי רמיק (1962)

==פילמוגרפיה נבחרת==
* אנה כריסטי (1930)
* שירת ברנדט (1943)
* בת החוואי (1947)
* מערבולת (1950)
* דו-קרב בשמש (1946)
* ג'וני בלינדה (1948)
* כוכב נולד (1954)
* לא כזר (1955)
* משפטו של בילי מיטשל (1955)
* האדמה הגדולה (1958)
* הגזע המוחרם (1960)
* ימים של יין ושושנים (1962)

==קישורים חיצוניים==

* [https://www.ibdb.com/broadway-cast-staff/charles-bickford-32052 צ'ארלס ביקפורד], באתר Internet Broadway Database
* 

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:אמריקאים שנולדו ב-1891
קטגוריה:אמריקאים שנפטרו ב-1967
אית'ן גלבריית'

אית'ן סטיוארט ויליאם גלבריית (באנגלית: Ethan Stuart William Galbraith; נולד ב-11 במאי 2001 בגלנגורמליי שבצפון אירלנד) הוא כדורגלן צפון אירי המשחק בעמדת הקשר בקבוצת דונקסטר רוברס מהפוטבול ליג הראשונה, בהשאלה ממנצ'סטר יונייטד, ובנבחרת צפון אירלנד.

== קריירת מועדונים ==
=== מנצ'סטר יונייטד ===
גלבריית' גדל במחלקות הנוער של מספר מועדונים בצפון אירלנד, ובשנת 2017 הגיע אל מחלקת הנוער של מנצ'סטר יונייטד מהפרמייר ליג. ב-28 בנובמבר 2019 ערך גלבריית' את הופעת הבכורה שלו בקבוצה הבוגרת של המועדון, כשנכנס כמחליף בדקה האחרונה בהפסד 2-1 לאסטנה במסגרת המחזור החמישי בשלב הבתים של הליגה האירופית לעונת 2019/2020.

=== ההשאלה לדונקסטר רוברס ===
לקראת עונת הושאל גלבריית' לדונקסטר רוברס מהפוטבול ליג הראשונה. ב-14 באוגוסט 2021 הוא ערך את הופעת הבכורה שלו במועדון, בהפסד 2-1 לשפילד ונסדיי במסגרת המחזור השני בליגה.

== קריירה בינלאומית ==
ב-5 בספטמבר 2019 ערך גלבריית' את הופעת הבכורה שלו בנבחרת צפון אירלנד בכדורגל, בניצחון 1-0 על נבחרת לוקסמבורג במשחק ידידות.

== קישורים חיצוניים ==

== הערות שוליים ==

קטגוריה:כדורגלנים צפון אירים
קטגוריה:קשרי כדורגל צפון אירים
קטגוריה:כדורגלני מנצ'סטר יונייטד
קטגוריה:כדורגלני דונקסטר רוברס
קטגוריה:כדורגלני נבחרת צפון אירלנד
קטגוריה:בריטים שנולדו ב-2001
פיליפו סטרוצי

פיליפו סטרוצי (באיטלקית: Filippo Strozzi il Giovane; 4 בינואר 1489 - 18 בדצמבר 1538) היה קונדוטיירי ובנקאי, נצר למשפחות סטרוצי וג'אנפיליאצי מפירנצה.

פיליפו סטרוצי נולד בפירנצה והוטבל בשם ז'אנבטיסטה. כעבור שנתיים לאחר פטירת אביו, אמו שהייתה ממשפחת ג'אנפיליאצי) שינתה את שמו ל"פיליפו" לזכר אביו.

בשנת 1513 הוא היה נציג האפיפיור בפרארה ובהדרגה הפך לדמות חשובה בפוליטיקה של פירנצה. בשנת 1508 הוא התחתן עם קלריצ'ה מדיצ'י ובכך כרת ברית עם משפחת מדיצ'י הענפה. כאשר מדיצ'י חזרו לשלטון, פיליפו סטרוצי קיבל מספר מינוים חשובים. בשנת 1534 הוא סיים את בניית "פלצו סטרוצי" המפואר.

כאשר חלק מתפקידיו הועברו לאלסנדרו מדיצ'י, פיליפו ובנו פיירו החלו במאבק על השליטה בפירנצה אך בסופו של דבר נמלטו לרומא.

בשנת 1537, בתמיכת מלך צרפת, פיליפו סטרוצי בראש צבא גדול החל לנוע לכיוון פירנצה. בקרב מכריע שנערך ב-1 באוגוסט 1537 קוזימו הראשון דה מדיצ'י ניצח ופיליפו נפל בשבי.

בינואר 1538 הוא נפטר, לא ברור האם זה היה רצח או התאבדות.

בנו פיירו נמלט לצרפת ובשרות במלך התקדם עד לתפקיד מרשל צרפת.

==קישורים חיצוניים==

* [https://www.treccani.it/enciclopedia/filippo-strozzi_(Dizionario-di-Storia)/ קורות חיים] 

קטגוריה:איטליה: היסטוריה
קטגוריה:איטליה: פוליטיקה
קטגוריה:פירנצה: אישים
קטגוריה:דוכסים גדולים של טוסקנה
קטגוריה:ילידי 1489
קטגוריה:נפטרים ב-1538
אורן כהן (עיתונאי)

אורן כהן (נולד ב-1957) הוא עיתונאי ועורך, שימש במגוון תפקידים בעיתונות הכתובה והאלקטרונית, בעיתון "חדשות", בגלי צה"ל, בחברת החדשות האזוריות בכבלים, בעיתון "ידיעות אחרונות" ובעיתון הכלכלי "כלכליסט". היה בין העיתונאים הראשונים שתיעדו את הקמת תנועות חמאס והג'יהאד האסלאמי בעזה. כהן היה גם העיתונאי הראשון שחשף וראיין את האנשים שהקימו את ההנהגה המאוחדת של האינתיפאדה הראשונה, ג'מאל זאקוט ומוחמד לבדי. 

==ביוגרפיה==
כהן, נולד וגדל בשכונת התקווה בתל אביב ואחר כך בבאר שבע, למשפחה ממוצא עיראקי. למד ב ובצבא שירת בנח"ל, בין השאר בהיאחזות נח"ל נצרים עם גרעין של השומר הצעיר.

החל את דרכו בעיתונות כצלם פרילאנס במקומונים בבאר שבע, כאיש קול בצוות "מבט לחדשות" של הטלוויזיה הישראלית ובמאי כתבות תעודה למחלקה הערבית של הטלוויזיה. בהמשך התמנה לכתב באר שבע והדרום של העיתון "חדשות". ב-1985 מונה לכסות גם את רצועת עזה, אותה הכיר משירותו הצבאי, ואחר כך עם פרוץ האינתיפאדה הראשונה מונה לכתב השטחים של העיתון וסיקר גם את אזור יהודה ושומרון. ברצועת עזה יצר קשרים עם האוכלסיה המקומית והיה הראשון לתעד את הקמתה של תנועת חמאס בעזה, על ידי אנשי המוג'מע האיסלאמי (השלוחה של האחים המוסלמים ברצועת עזה), בעידוד השלטון הצבאי הישראלי, שראה באנשי האחים המוסלמים שעסקו בצדקה אלטרנטיבה לאש"ף, שנחשב אז לאויב המרכזי של ישראל מהצד הפלסטיני. במרץ 1987, חשף כהן את סיפורה של נאילה עאיש, צעירה פלסטינית שנעצרה בעודה בהריון, עונתה במעצר, הפילה, לא זכתה לטיפול רפואי, ומערכת הביטחון הסתירה את דבר מעצרה במשך כחודש. את הסיפור פרסם לראשונה עיתון פעילי השמאל "דרך הניצוץ", שניסה לעניין בו עיתונאים אחרים, אבל כולם, למעט כהן, בחרו לא לפרסם את הידיעה משום שהמשטרה הכחישה שהיא מחזיקה עצירה בשם נאילה עאיש, בעוד שבפועל היא הייתה במעצר במגרש הרוסים בירושלים. רק לאחר פרסום הכתבה ב"חדשות", הודתה המשטרה שהיא עצורה. כהן המשיך לעקוב אחרי סיפורה, כאשר חצי שנה אחר כך נעצרה שוב במעצר מנהלי לחצי שנה, ואחר כך הורשעה בחברות בארגון החזית הדמוקרטית לשחרור פלסטין. במהלך שהותה בכלא נולד לה בן.

בהמשך מונה כהן לעורך וראש דסק ב"חדשות" עד לסגירת העיתון ב-1993. אחר כך שימש כראש מחלקת אקטואליה בגלי צה"ל. בסוף שנות ה-90 מונה לעורך הראשי של התוכנית "תחנה מרכזית", מהדורת החדשות המקומיות של חברת הכבלים "תבל" באזור תל אביב והמרכז (שמאוחר יותר מוזגה עם חברת "גוונים" שהייתה בעלת הזיכיון לשידורי כבלים באזור השפלה ואזור הקריות). עם איחוד חברות הכבלים בישראל, שהביא ליצירת חברת HOT בסוף 2002, מונה כהן לעורך מהדורת השפלה של "חדשות היום" בכבלים - חברת החדשות האזוריות". חברה שהוקמה לצורך הפקת חדשות אזוריות במשותף לכל אזורי הזיכיון, והייתה בבעלות חברת אולפני הבירה ירושלים (JCS). במרץ 2004 שונה שם התוכנית ל"חדשות הוט", ובמאי 2005 בוטלה מהדורות החדשות האזוריות בשפלה, לאחר שהמועצה לשידורי כבלים ולשידורי לוויין אישרה לחברת הכבלים לבטלה. לאחר מכן שימש כהן כעורך ב"ידיעות אחרונות" ומאוחר יותר הצטרף לצוות ההקמה של "כלכליסט".

==משפחתו==
לכהן שלושה ילדים, ביניהם המוזיקאי תום כהן.

==קישורים חיצוניים==

* "[https://orencohen.wordpress.com/ הרווח שבין המילים]" - הבלוג של אורן כהן

==הערות שוליים==

קטגוריה:סגל חדשות
קטגוריה:סגל כלכליסט
קטגוריה:סגל גלי צה"ל
קטגוריה:בוגרי הכפר הירוק
קטגוריה:חברי גרעיני נח"ל
קטגוריה:נצרים: אישים
קטגוריה:עיתונאים ישראלים
קטגוריה:ישראלים שנולדו ב-1957
Certified Lover Boy

Certified Lover Boy הוא אלבום האולפן השישי של הראפר הקנדי דרייק. האלבום יצא לאור ב-3 בספטמבר 2021,<ref></ref> על ידי חברות התקליטים OVO סאונד וריפבליק רקורדס. במקור, האלבום תוכנן לצאת בינואר 2021, אך יציאתו נדחתה עקב פגיעה רפואית.<ref name=january></ref>

האלבום קיבל מועמדות בטקס פרסי גראמי ה-64 בקטגוריה אלבום הראפ הטוב ביותר.

== רקע וקידום ==
באפריל 2019, הודיע דרייק בהופעה שהוא החל לעבוד על אלבום חדש. ביוני 2019, רמז על האלבום באינסטגרם, כשפרסם פוסט עם הכיתוב "Album mode".<ref></ref> ב-10 בדצמבר 2019, דרייק הופיע בהופעתו של דה-בייבי בטורונטו, שם חשף כי עובד על האלבום.<ref></ref> דרייק הכריז באופן רשמי על אלבום האולפן השישי שלו, שעות ספורות לפני צאתו של המיקסטייפ Dark Lane Demo Tapes, וכי הוא עתיד לצאת בקיץ 2020.<ref></ref>

ב-14 באוגוסט 2020, לצד צאת הסינגל "Laugh Now Cry Later", הכריז דרייק על שם האלבום.<ref></ref> בהמשך, הכריז כי האלבום ייצא בינואר 2021,<ref></ref> אם כי פרסם באותו חודש כי האלבום נדחה עקב פגיעה רפואית.<ref></ref> ב-27 באוגוססט 2021, נחשף ב-SportsCenter, תוכנית הדגל של ESPN, כי האלבום עתיד לצאת ב-3 בספטמבר 2021.<ref></ref> ב-30 באוגוסט 2021, הכריז דרייק באופן רשמי על תאריך צאת האלבום וחשף את עטיפתו.<ref></ref>

== עטיפה ==
עטיפת האלבום כוללות שנים עשר אמוג'ים של נשים בהריון בצבעי לבוש, צבעי שיער וגווני עור שונים.<ref></ref> היא עוצבה על ידי האמן האנגלי דמיאן הירסט.<ref></ref> העטיפה ספגה ביקורות שליליות רבות מטעם המעריצים והמבקרים כאחד, שכינו אותה כ"מכוערת", "עצלה" ו"מגוחכת".<ref></ref><ref></ref> כמו כן, נטען כי מדובר ב"בדיחה גרועה".

== שבחים ==
=== רשימת סוף שנה ===
{| class="wikitable sortable"
!עיתון
!תואר
!דירוג
!<abbr>מקור</abbr>
|-
!רולינג סטון
|50 האלבומים הטובים ביותר של 2021
|style="text-align:center;"|48
|style="text-align:center;"|<ref></ref>
|-
!בילבורד
|50 האלבומים הטובים ביותר של 2021: רשימת הצוות
|style="text-align:center;"|18
|style="text-align:center;"|<ref></ref>
|-
! rowspan="2" |Yahoo!
|10 האלבומים הטובים ביותר של 2021: רשימת הצוות - בחירתו של בילי ג'ונסון
|style="text-align:center;"|7
|style="text-align:center;"|<ref name=":5"></ref>
|-
|10 האלבומים הטובים ביותר של 2021: רשימת הצוות - בחירתה של ריבאה קואוף
|style="text-align:center;"|5
|style="text-align:center;"|
|-
!Gaffa Denmark
|האלבומים הטובים ביותר של Gaffa Denmark לשנת 2021
|style="text-align:center;"|15
|style="text-align:center;"|<ref></ref>
|}

== רשימת רצועות ==

== מיקומי שיא ==

== נתוני מכירות ==

==קישורים חיצוניים==

==הערות שוליים==

קטגוריה:אלבומי 2021
קטגוריה:אלבומי דרייק
קטגוריה:אלבומים לזכר אישים שנפטרו
קטגוריה:אלבומים באנגלית
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת ריפבליק רקורדס
קטגוריה:אלבומי חברת OVO סאונד
הממשלה האוטונומית של דרום צ'האר

הממשלה האוטונומית של דרום צ'האר (בסינית מפושטת: 察南自治政府) הייתה מדינת בובות של האימפריה היפנית בחלק משטחי מונגוליה הפנימית.

לאחר הפלישה היפנית לסין במסגרת מלחמת סין–יפן השנייה ביולי 1937, הוקמו ממשלות בובות מקומיות בשטחים שנכבשו על ידי היפנים.

== היסטוריה ==
כרזת תעמולה של הממשלה האוטונומית של דרום צ'האר
ב-27 באוגוסט 1937 כבש צבא קוואנטונג את בירת מחוז צ'האר של הרפובליקה הסינית, ב-4 בספטמבר הוקמה הממשלה האוטונומית בדרום צ'האר. ג'אנגג'יאקואו נבחרה להיות עיר הבירה.

בנוסף לממשלה האוטונומית של דרום צ'האר, הוקמו במקביל מדינות בובות נוספות באזור סין, בהם הממשלה האוטונומית המאוחדת של המונגולים, מנגג'יאנג והממשלה האוטונומית של צפון שאנשי. שלוש הממשלות האלו, הקימו את "ועד האיחוד המונגולי" על מנת להקל אחת על השנייה, אך בפועל וועדה זו לא תפקדה כראוי.

בספטמבר 1939 אוחדו שלוש הממשלות למדינת מנגג'יאנג. במקביל, הממשלה האוטונומית של דרום צ'האר אוחדה אף היא ואנשיה שולבו בממשל החדש.

== קישורים חיצוניים ==

דרום צ'האר
קטגוריה:מדינות לשעבר באסיה
קטגוריה:מדינות וטריטוריות שהוקמו ב-1937
קטגוריה:מדינות וטריטוריות שהתפרקו ב-1939
נדז'דה ואסילבה

נָדֶזְ'דָה סְוֶויטוֹסְלָאבוֹבָה וָאסִילֶבָה (בבולגרית: Надежда Светославова Василева; 6 באוגוסט 1891, ניקופול, נסיכות בולגריה – ?) הייתה אחות וחסידת אומות העולם מבולגריה.

==סיפור ההצלה==
נאדז'דה וסילבה נולדה בעיר ניקופול אשר לגדות הדנובה. היא התייתמה בגיל צעיר וקיבלה סיוע ממשפחות מקרב הקהילה היהודית שבעיר. היא הוסמכה כאחות ובהמשך הועסקה בבית החולים בעיר לום. בראשית חודש מרץ 1943 ביצעו כוחות בולגריים בפיקודו של ירוסלב קאליצין אקציה ברחבי תראקיה המערבית, ועצרו 4,219 מיהודי החבל. בהמשך הועלו על רכבות משא והוסעו אל העיר לום.

המגורשים היו במצב גופני קשה, ונמנעו מהם מזון וטיפול רפואי. רבים מהם זעקו לעזרה וביקשו מזון ומים, בבולגרית, טורקית ולאדינו. למרות איומי השוטרים הבולגרים ניגשה ואסילבה לקבוצת מגורשים, והעניקה להם מים, מזון וטיפול בסיסי. לשוטרים שניגשו אליה ואיימו, אמרה: "אתם יכולים להרוג אותי, אבל לפני כן, תנו לי להשקות את האנשים המסכנים הללו".

יהודי תראקיה הועלו על ארבע מעבורות נהר לכיוון וינה, ממנה הובלו ברכבות לקטוביץ ומשם למלקיניה גורנה ועד למחנה ההשמדה טרבלינקה. כמה עשרות ניצלו מהשמדה.

ב-18 בדצמבר 2001 הוכרה נדז'דה ואסילבה כחסידת אומות העולם.

ואסילבה נפטרה ותאריך פטירתה אינו ידוע.

==קישורים חיצוניים==
* 
* [https://www.hera.bg/s.php?n=5831 נדז'דה וסילבה], באתר hera.bg 

==הערות שוליים==

קטגוריה:בולגרים חסידי אומות העולם
קטגוריה:מצילים בשואה: בולגריה
קטגוריה:נשים בולגריות
קטגוריה:ילידות 1891
קטגוריה:ילידי 1891
חצרמותית

חצרמותית (בתעתיק מדויק: חַצְ'רַמַוְּתּיתּ, קרובה יותר להגייה "חדרמותית" בעברית; בערבית: حضرموتية "חַצְ'רַמַוְּתִיַה") הייתה השפה העתיקה ביותר, והמזרחית מבין ארבע השפות הידועות בקבוצת שפות דרום-ערב העתיקות במשפחה השמית. היא שימשה באזור חצרמוות וגם באזור שסביב הבירה החצ'רמותית שבווה, כיום נפת שבווה בתימן. החצ'רמותים שלטו במסחר בלבונה באמצעות תחנת המסחר החשובה שלהם סוּמְהוּרַם (בחצ'רמותית "ס<sub>1</sub>מהרם"), כיום האתר הארכאולוגי ח'וּר רוּרִי בנפת זפאר (טֻ'פָאר), שבעומאן.

מקור השם חצ'רמות לא הובהר. המקום זוהה עם "חֲצַרְמָוֶת" המקראי (בעברית), וגם בערבית נהוג לפרשו בדומה: חַצַ'ר ("הגיע") + "מוות". מנגד, ההיסטוריון כמאל סאליבי טען כי הבסיס הוא השם "חצ'רם" 𐩢𐩳𐩧𐩣, משורש ח-צ'-ר "ירוק".

== כתב ==

כמעט כל העדויות בשפה החצ'רמותית מגיעות מכתובות שנכתבו בכתב הדרום-ערבי העתיק המונומנטלי (אותיות רישיות), המורכב מ-29 אותיות שמקורן בכתב הפרוטו-סינאי.

== פונולוגיה ==

הפונמות המשוחזרות בשפה היו זהות בעיקרן לאלה של שבאית (ראו שם). מאפיינים ייחודיים של חצ'רמותית משמרים אלמנטים מפרוטו-שמית, במיוחד בכתובות מוואדי חצ'רמוות. כך, העיצור השורק [s<sub>3</sub>] מפרוטו-שמית נשמר כך, בעוד שהוא הפך לבין-שיני [ṯ] ביתר שפות דרום-ערב העתיקות. למשל, המילה "שלוש" היא [שלס] (בתעתיק השמי s<sub>2</sub>ls<sub>3</sub>) בחצ'רמותית, לעומת [שלתֿ'] (s<sub>2</sub>lṯ) בשבאית.<ref>Leonid E. Kogan and Andrey Korotayev: Sayhadic (Epigraphic South Arabian). In: The Semitic Languages, edited by Robert Hetzron.Pg. 223. Routledge, London, 1997.</ref> מצד שני, יש גם מקרים שבהם מוצאים תֿ' [ṯ] במילים שצורתן הקדומה נכתבת בסָמֶך [s<sub>3</sub>], למשל בחצ'רמותית המילה "כְּתב" היא [מתֿ'נאד] mṯnad, לעומת [מסנד] ms<sub>3</sub>nd ביתר שפות דרום-ערב העתיקות.<ref>Leonid E. Kogan and Andrey Korotayev: Sayhadic (Epigraphic South Arabian). In: The Semitic Languages, edited by Robert Hetzron. Pg. 223. Routledge, London, 1997.</ref>

במהלך חייה של השפה כנראה הופיעו שינויים פונטיים מסוימים, ככל שניתן להסיק משינויים בכתיב, בהשוואת כתובות מתקופות שונות: מהאות עין [ˤ] לאות אלף [ˀ], מהאות ט'ית' [ẓ] לאות צאד [ṣ], מהאות ת'או [ṯ] לאות סמך [s<sub>3</sub>].

כמו בשפות שמיות אחרות, לעיתים נוּן [n] עוברת הידמות מלאה לעיצור הבא אחריה. לדוגמה, ברבים של המילה "נפש" [נפס<sub>1</sub>] nfs<sub>1</sub> הנוּן נטמעת בפֶא שאחריה, וכך המילה "נְפשוֹת" במקום [אנפס<sub>1</sub>] ʾnfs<sub>1</sub> נכתבת [אפס<sub>1</sub>] ʾfs<sub>1</sub>.

<big>מורפולוגיה</big>

כינויי הגוף השלישי בחצ'רמותית מתחילים באות סאת [s<sub>1</sub>].

יש בשפה סופיות נקבה המסתיימות באות תֿ'אוּ [ṯ] או באות סמך [s<sub>3</sub>].

== היסטוריה ==
הממצאים הקדומים ביותר של כתב דרום-ערבי עתיק היו חרסים שנמצאו ברַייבּוּן (כיום ואדי דַװְעַן), הבירה הישנה של חצ'רמוות, ותוארכו באמצעות תיארוך פחמן-14 למאה ה-12 לפני הספירה.<ref></ref> על כן חצ'רמותית היא שפת דרום-ערב העתיקה ביותר. לאחר כיבוש ממלכת חצ'רמות במאה ה-4 לספירה על ידי חמיירים, כחלק מהרחבת ממלכת שבא, שבאית הפכה לשפה הרשמית באזור, ומאז פסקו הכתובות בחצ'רמותית. ייתכן שהיעלמות הכתובות החצ'רמותיות, שברובן היו כתובות הקדשה לאלים המקומיים, מוסברת בכך שהחמיירים הביאו איתם את המונותאיזם, ועל כן לא ידוע אם חצ'רמותית אכן מתה בזמן זה או שמא רק פסקה לשמש כשפת הכתובות.<ref></ref>

== לקריאה נוספת ==

== הערות שוליים ==

קטגוריה:תימן: תרבות
קטגוריה:תימן: היסטוריה
קטגוריה:שפות שמיות דרומיות
קטגוריה:שפות נכחדות
חוסה אמביסקה

חוסה אמיליו אמביסקה גארטה (בספרדית: José Emilio Amavisca Gárate; נולד ב-19 ביוני 1971 בלארדו) הוא כדורגלן עבר ספרדי ששיחק בעמדת הקשר.

== קריירה כשחקן ==
אמביסקה החל את קריירת המשחק שלו בשנת 1988 כאשר שיחק כקשר בקבוצת לארדו במחזוב קנטבריה, ספרד.

בשנת 1989, חתם בקבוצת ריאל ויאדוליד, מהליגה הספרדית.

בשנת 1991, הושאל לעונה אל קבוצת יוניו אספורטיבה ליידה.

בשנת 1994, חתם בקבוצת ריאל מדריד שאומנה על ידי חורחה ולדאנו.

בעונת הבכורה שלו בריאל מדריד, כבש 10 שערי ליגה וסייע לקבוצת לזכות באליפות ספרד.

בשנת 1999, חתם בקבוצת ראסינג סנטנדר, עם סיום עונת 2001 ירדה קבוצתו אל הליגה הספרדית השנייה.

בשנת 2001, חתם בקבוצת דפורטיבו לה קורוניה.

בשנת 2004, חתם אספניול.

בשנת 2005, פרש ממשחק פעיל כשהוא בן 34.

== תארים ==
;; לארדו
* אליפות הליגה הרביעית (1): 1988/1989
; ריאל מדריד
* אליפות (2): , 
* הסופר קאפ הספרדי (1): 1996/1997
* ליגת האלופות (1): 
* הגביע הביניבשתי (1): 1998

; דפורטיבו לה קורוניה
* גביע המלך הספרדי (1): 2001/2002

; תארים אישיים
* כדורגלן העונה בספרד: 1995

== קישורים חיצוניים ==

== הערות שוליים ==

קטגוריה:קשרי כדורגל ספרדים
קטגוריה:כדורגלני ריאל מדריד
קטגוריה:כדורגלני ראסינג סנטנדר
קטגוריה:כדורגלני ריאל ואיאדוליד
קטגוריה:כדורגלני נבחרת ספרד
קטגוריה:כדורגלנים ספרדים
קטגוריה:אלופים אולימפיים ספרדים: כדורגל
קטגוריה:כדורגלנים באולימפיאדת ברצלונה (1992)
קטגוריה:כדורגלני יורו 1996
קטגוריה:ספרדים שנולדו ב-1971
דארטניאן ושלושת המוסקטרים (סרט, 2021)

דארטניאן ושלושת המוסקטרים (בספרדית: D'Artacán y los Tres Mosqueperros) הוא סרט קולנוע ספרדי בהנפשה ממוחשבת, מסוגת פנטזיה והרפתקאות, שמבוסס על סדרת האנימה "שלושת המוסקטרים" שמבוססת על רומן הרפתקאות בעל אותו שם מאת אלכסנדר דיומא האב. הסרט בוים על ידי טוני גרסיה, נכתב על ידי דאג לאנגדייל, והופק על ידי Apolo Films, אולפן הקולנוע של BRB International, ו-Cosmos Maya.

הקרנת הבכורה של הסרט הייתה בבריטניה ב-25 ביוני 2021, ובספרד בהפצת A Contracorriente Films ב-17 באוגוסט 2021. בישראל הסרט הופץ בדיבוב עברי על ידי פורום פילם ב-5 באוגוסט 2021. אורך הסרט הוא כ-84 דקות.

== תקציר העלילה ==
הסרט עוקב אחר דארטניאן שנוסע לפריז כדי להגשים את חלומו, להיות מוסקטר. בפריז הוא פוגש את חברו הנאמן, העכבר פיפ, מתאהב בג'ולייט ומתעמת עם הקרדינל רישלייה הרשע, וכל זה עם תמיכה של שלושת המוסקטרים המפורסמים, אתוס, פורתוס ואראמיס.

בדומה לסדרת האנימה, גם בסרט זה הדמויות הן חיות מואנשות, בעיקר לכלבים.

== מדבבים בעברית ==
הדיבוב העברי בוים על ידי ראיה מנור.
* ברק ברויטמן - דארטניאן
* יובל בינדר - אתוס / הקרדינל רישלייה / המלך לואי
* צביקה פורמן - אראמיס / מסייה דה טרביל
* צחי כהן - פורתוס
* יובל קלו - ג'ולייט
* גדי לוי - פיפ / אבא
* סער בדישי - רושפור / דמויות שונות
* נתלי פיינשטיין - מיליידי / המלכה אן

== הפקה ==
על פי האתר הראשי שלהם, BRB Internacional תכננה להוציא לאקרנים סרט באורך מלא בהנפשה ממוחשבת שמבוסס על סדרת האנימה "שלושת המוסקטרים" בשנת 2016, אך הוא התעכב מסיבות לא ידועות. ב-5 באוקטובר 2018 הוצגו תמונות ראשונות מתוך הסרט, ונאמר שהוא מתוכנן להיות מוכן עד סוף 2019 ושהוא יצא לאקרנים בשנת 2020. באפריל 2019 הוכרז שהסתיים שלב ההפקה המקדימה של הסרט, ושהחלה הנפשתו. באפריל 2020 הוכרז שהפקת הסרט עדיין בעבודה, לקראת הפצתו שנדחתה לשנת 2021, ופרסמו תמונות רשמיות של הדמויות. בספטמבר 2020 הוכרז שהפקת הסרט הסתיימה ופורסם הטיזר הראשוני.

במאי הסרט, טוני גרסיה, סיפר שהסרט מיועד לאוהדי האנימה המקורית ולמי שלא מכיר אותה, כמו כן הוא הוסיף שיהיו קטעים בהנפשה קלאסית שישמשו כ"קריצה נוסטלגית". עוד הוא סיפר שהנפשת קרבי החרב לא הייתה קלה, לכן הפקת הסרט נעזרה באגודת המוסקטרים של נווארה שהביאו כמה נייחים אותנטיים. בריאיון למגזין "Film Stories", גרסיה סיפר שהסרט ישמור על שיר הפתיחה והמנגינות המרכזיות של האנימה, לצד שירים ומנגינות חדשות.

הסרט הופץ בספרד על ידי A Contracorriente Films, ובשאר העולם על ידי Charades, אשר חתמה על חוזי הפצה של הסרט בעולם עם חברות שונות, ביניהם פורום פילם בישראל. הקרנת הבכורה של הסרט הייתה בבריטניה ב-25 ביוני 2021. בספרד הסרט הוקרן ב-17 באוגוסט 2021, ובישראל בדיבוב עברי ב-5 באוגוסט 2021. נאמר שאם הסרט יהיה מוצלח יופקו חידושים נוספים לסדרות מהעבר של BRB Internacional, ביניהן "מסביב לעולם עם ווילי פוג" ו"טובטוב הגמד".

== קישורים חיצוניים ==

* 

== הערות שוליים ==

קטגוריה:סרטי 2021
קטגוריה:סרטי אנימציה ממוחשבת
קטגוריה:סרטי הנפשה ספרדיים
קטגוריה:סרטי הרפתקאות
קטגוריה:סרטי פנטזיה ספרדיים
קטגוריה:סרטי שלושת המוסקטרים
קטגוריה:סרטים בספרדית
קטגוריה:סרטים מבוססי סדרות טלוויזיה
קטגוריה:סרטים מבוססי ספרים
קטגוריה:סרטים על כלבים
קטגוריה:סרטים שעלילתם מתרחשת בצרפת
אולפן טלוויזיה

אולפן השידור של [[הטלוויזיה החינוכית הישראלית]]
אולפן טלוויזיה הוא מקום בו מצלמים תוכניות טלוויזיה, מהדורת חדשות ותכנים נוספים, בין אם בשידור חי ובין אם לקלטת וידאו. האולפן מאוד דומה לאולפן קולנוע, אך מכיל בתוכו גם בדרך כלל שולחן למגיש התוכנית, מסך ופריטים נוספים. באולפן הטלוויזיה קיימים מספר מצלמות מכיוונים שונים, המצלמות את רקע האולפן, וכן מספר מיקרופונים אשר קולטים את צלילי המנחים.

מאחורי האולפן נמצא "חדר בקרה", בו יושבים עובדים אשר תפקידם הוא לדאוג לכך שהשידור יועבר באופן יציב לבתי הצופים, או יוקלט על מנת לשדרו בהמשך היום או בעתיד, בהם נתב התמונה וטכנאי הקול.

לעיתים מוקמים אולפני טלוויזיה זמניים, לרבות בשטח פתוח, בעיקר לצורך סיקור אירועים בולטים כגון בחירות.

==קישורים חיצוניים==

== הערות שוליים ==

קטגוריה:תקשורת
קטגוריה:טלוויזיה
קופה אמריקה 1923

נבחרת אורוגוואי, זוכת הקופה אמריקה]]
טורניר אליפות אמריקה הדרומית בכדורגל 1923 בכדורגל (בספרדית: Campeonato Sudamericano de Football 1923) נערך באורוגוואי והיה הטורניר השביעי של הקופה אמריקה. בטורניר השתתפו 4 נבחרות, ונבחרת אורוגוואי זכתה בפעם הרביעית בתואר לאחר שסיימה במקום הראשון בבית.

הטורניר כולו נערך באצטדיון גראן פארק סנטרל במונטווידאו ומספר המושבים היה 20,000. הטורניר נערך באוקטובר-דצמבר 1922.

לא היו שלבי מוקדמות לטורניר. המדינות המשתתפות היו אורוגוואי, ארגנטינה, פרגוואי ומחזיקת הגביע ברזיל. ארבעתן מתחרות אחת נגד השנייה בבית אחד. שתי נקודות התקבלו בניצחון, נקודה אחת לתוצאת תיקו ואפס נקודות להפסד. אם והתקבל שוויון נקודות בין שתי ומעלה הנבחרות המובילות בבית, משחק גמר יערך כדי לקבוע מי הזוכה.

בפעם השנייה מאז היווסדות הטורניר נבחרת צ'ילה פרשה ממנו. הטורניר שימש גם כמוקדמות לאולימפיאדת הקיץ 1924 שנערכה בפריז שבצרפת.

==המשחקים==

----

----

----

----

----

==מלכי השערים==
ויסנטה אגירה, סיים כמלך שערי הטורניר (ביחד עם פדרו פטרונה)
פדרו פטרונה, סיים כמלך שערי הטורניר (ביחד עם ויסנטה אגירה)
;3 שערים
* ויסנטה אגירה
* פדרו פטרונה
;2 שערים
* סארופו
* נילו מורטיניו בראגה

==קישורים חיצוניים==

* [http://isr.worldfootball.net/spielplan/copa-america-1923-in-uruguay-endrunde/0/ נתונים על קופה אמריקה 1923]
*[http://www.rsssf.com/tables/17safull.html קופה אמריקה 1923 בארכיון RSSSF]

קטגוריה:קופה אמריקה
קטגוריה:1923 בספורט
קטגוריה:מונטווידאו: תחרויות כדורגל
מרטין בורבולון

מרטין בורבולון (בצרפתית: Martin Bourboulon) הוא במאי צרפתי. ידוע בצרפת כמי שביים את הקומדיות "אבא או אמא" ו"אבא או אמא 2" ואת הדואולוגיה "שלושת המוסקטרים", המורכבת מ"שלושת המוסקטרים: ד'ארטניאן" ו"שלושת המוסקטרים: מיליידי".

==קריירה==
הוא ידוע בעיקר בזכות הסרטים "אבא או אמא" (Papa ou maman) והמשכו "אבא או אמא 2". החלק הראשון בדואולוגיה זכה בפרס חבר המושבעים בפסטיבל הקולנוע הבינלאומי Alpe d'Huez International בשנת 2015.

בשנת 2021 עלה לאקרנים סרטו החדש של הבמאי, "אייפל". את התפקידים המרכזיים בסרט גילמו רומן דוריס ואמה מקי. העלילה מספרת את סיפורו של הרומן המסחרר של גוסטב אייפל, שעורר בו השראה ליצירת מגדל אייפל. בקיץ 2021 החל לעבוד על דואולוגיה חדשה: שלושת המוסקטרים: ד'ארטניאן ושלושת המוסקטרים: מיליידי בכיכובם של ונסן קאסל, אווה גרין, רומן דוריס ואחרים.

==חיים אישיים==
מרטין בורבולון הוא בנו של המפיק פרדריק בורבולון.

== פילמוגרפיה ==
* 2003: סיכוי מלוכלך (סרט קצר)
* 2007: Les Guignols de l'Info
* 2015: אבא או אמא
* 2016: אבא או אמא 2
* 2021: אייפל
* 2023: שלושת המוסקטרים: ד'ארטניאן
* 2023: שלושת המוסקטרים: מיליידי

== קישורים חיצוניים ==

==הערות שוליים==

קטגוריה:במאי קולנוע צרפתים
קטגוריה:מפיקי קולנוע צרפתים
קטגוריה:פריז: אישים
קטגוריה:צרפתים שנולדו ב-1979
קופה אמריקה 1924

נבחרת אורוגוואי (באולימפיאדת 1924), זוכת הקופה אמריקה]]
טורניר אליפות אמריקה הדרומית בכדורגל 1924 בכדורגל (בספרדית: Campeonato Sudamericano de Football 1924) נערך באורוגוואי והיה הטורניר השמיני של הקופה אמריקה. בטורניר השתתפו 4 נבחרות, ונבחרת אורוגוואי זכתה בפעם החמישית בתואר לאחר שסיימה במקום הראשון בבית.

הטורניר כולו נערך בפעם השנייה ברציפות באצטדיון גראן פארק סנטרל במונטווידאו ומספר המושבים היה 20,000. הטורניר נערך באוקטובר-נובמבר 1924.

לא היו שלבי מוקדמות לטורניר. המדינות המשתתפות היו אורוגוואי, ארגנטינה, פרגוואי וצ'ילה. ארבעתן מתחרות אחת נגד השנייה בבית אחד. שתי נקודות התקבלו בניצחון, נקודה אחת לתוצאת תיקו ואפס נקודות להפסד. אם והתקבל שוויון נקודות בין שתי ומעלה הנבחרות המובילות בבית, משחק גמר יערך כדי לקבוע מי הזוכה.

ה-CONMEBOL (התאחדות הכדורגל הדרום אמריקאית) ביקשה מהתאחדות הכדורגל של פרגוואי לארח את הטורניר, אך זו סירבה מכיוון שחסרה להם התשתית לאירוע כזה. עם זאת, ההתאחדות הפרגוואית אכן ארגנה אותה, אך בדרך הוקרה לאורוגוואי שזכתה במדליית זהב אולימפית באולימפיאדת הקיץ 1924 התחרות התקיימה בסופו של דבר אצלה. נבחרת ברזיל לראשונה פרשה מהטורניר.

==המשחקים==

----

----

----

----

----

==מלכי השערים==
פדרו פטרונה, סיים כמלך שערי הטורניר
;4 שערים
* פדרו פטרונה
;2 שערים
* אילדפונסו לופז
* אנחל רומאנו

==קישורים חיצוניים==

* [http://isr.worldfootball.net/spielplan/copa-america-1924-in-uruguay-endrunde/0/ נתונים על קופה אמריקה 1924]
*[http://www.rsssf.com/tables/17safull.html קופה אמריקה 1924 בארכיון RSSSF]

קטגוריה:קופה אמריקה
קטגוריה:1924 בספורט
קטגוריה:מונטווידאו: תחרויות כדורגל
קארל בונהופר

קארל לודוויג בונהופר (ההיגוי: יותר קרוב ל"בונהֶפר") (בגרמנית: Karl Ludwig Bonhöffer, 31 במרץ 1868 - 4 בדצמבר 1948) היה פסיכיאטר ונוירולוג גרמני. הוא כיהן כפרופסור ראש קתדרה לפסיכיאטריה ולנוירולוגיה באוניברסיטת ברלין וכמנהל הקליניקה למחלות נפשיות ולמחלות עצבים בבית החולים "שריטה" בברלין.
שניים מבניו, דיטריך בונהופר וקלאוס בונהופר, ושני חתניו, הנס פון דוהנאני ורידיגר שלייכר הוצאו להורג בגלל התנגדותם למשטר הנאצי בגרמניה.

== ביוגרפיה ==
=== ילדות וצעירות ===
על פי מסמכים של הוועדה ללימודים ההיסטוריים של באדן-וירטמברג, בשנת 1513 החלה משפחת בונהופר להתיישב בחבל וירטמרג לאחר שהיגרו מניימכן, הולנד. הם הגיעו למעמד בכיר כיועצים, רופאים ושופטים, והיו מיוחסים בקשרי משפחה לאמו של יוהאן וולפגנג פון גתה, גאורג וילהלם פרידריך הגל, כריסטיאן פרידריך דניאל שובארט, לודוויג אוהלנד ולדוד פרידריך שטראוס.

קארל בונהופר נולד בשנת 1868 בנרסהיים בממלכת וירטמברג שבגרמניה (הקונפדרציה הגרמנית), לפרידריך פון בונהופר (1907-1828), שופט בעיר אולם וליולי לבית טאפל (1936-1842). אחיו, גוסטב-אוטו בונהופר, היה לכימאי בחברת באייר-לברקוזן. בשנים 1874–1878 למד בבתי ספר יסודיים בהיילברון ובראוונסבורג, ובשנים 1878–1886 בגימנסיה בטיבינגן, בה סיים את מבחני הבגרות. בשנים 1886–1887 שירת בצבא בשטוטגרט. בשנת 1898 התחתן עם פאולה פון האזה, מורה ונכדתו של התאולוג קארל פון האזה. במרוצת השנים נולדו לזוג שמונה ילדים.

בין השנים 1887–1892 למד בונהופר רפואה באוניברסיטת טיבינגן, בברלין ובמינכן. אחר כך לימד את המקצוע באוניברסיטת ברסלאו.

== פעילותו בימי השלטון הנאצי ==
אחר שנת 1939, שבה הופעלה בגרמניה הנאצית האקציה T4 לחיסול בני אדם מוגבלים, השתתף בונהופר בתנועת ההתנגדות למדיניות הנאצית. הוא זייף תעודות של מטופלים נכים ועשה מאמצים להציל אותם.

== מותו ==
קארל בונהופר נפטר בברלין בגיל 80 בשנת 1948.

== קישורים חיצוניים ==

* 

קטגוריה:פסיכיאטרים גרמנים
קטגוריה:נוירולוגים גרמנים
קטגוריה:סגל אוניברסיטת הומבולדט של ברלין
קטגוריה:גרמנים שנולדו ב-1868
קטגוריה:גרמנים שנפטרו ב-1948
קופה אמריקה 1925

נבחרת ארגנטינה (צילום ממשחק הפתיחה נגד פרגוואי), זוכת הקופה אמריקה]]
טורניר אליפות אמריקה הדרומית בכדורגל 1925 בכדורגל (בספרדית: Campeonato Sudamericano de Football 1925) נערך בארגנטינה והיה הטורניר התשיעי של הקופה אמריקה. בטורניר השתתפו 3 נבחרות בלבד, ונבחרת ארגנטינה זכתה בפעם השנייה בתואר לאחר שסיימה במקום הראשון בבית.

הטורניר נערך באצטדיונים ספורטיבו באראקאס ומיניסטרו ברין סנגואל, שניהם מהעיר בואנוס איירס והכילו 30,000 ו-25,000 מושבים בהתאמה. הטורניר נערך בנובמבר-דצמבר 1925.

לא היו שלבי מוקדמות לטורניר. המדינות המשתתפות היו ארגנטינה, ברזיל ופרגוואי. שלושתן מתחרות אחת נגד השנייה בבית אחד. שתי נקודות התקבלו בניצחון, נקודה אחת לתוצאת תיקו ואפס נקודות להפסד. אם והתקבל שוויון נקודות בין שתי ומעלה הנבחרות המובילות בבית, משחק גמר יערך כדי לקבוע מי הזוכה.

הנבחרות אורוגוואי וצ'ילה פרשו מהטורניר, מה שהפך אותו לטורניר הקופה אמריקה עם מספר המשתתפות הנמוך ביותר שהיה. נקבע כי במהלכו יתקיימו שני מחזורים, משמע כל נבחרת תפגוש את השנייה פעמיים.

==סיכום==
על אף שנבחרת ארגנטינה זכתה בטורניר מבלי להפסיד משחק, חלק מהתקשורת הארגנטינאית הגדירו את היכולת של הנבחרת כ"ענייה", וכי היא זכתה אך ורק בגלל היותה חזקה משתי הנבחרות האחרות. המגזין הארגנטינאי המפורסם "אל גראפיקו" הצהיר כי סגולותיה של ארגנטינה רק הלכו ופחתו ככל שהטורניר התקדם, עם כישלונות בולטים.

חלוצה המרכזי, חואן קרלוס אירורייטה, נפצע במשחק הפתיחה ובמקומו נכנס מנואל סיאונה, שלא שיחק טוב כמו בדרך כלל בשל שינוי עמדתו (מקיצוני שמאלי לחלוץ מרכזי). התקשורת כמעט ולא מתחה ביקורת על הופעותיהם של גראסיני, אלחנדרו דה לוס סנטוס, אנטוניו קרוטי וחואן באינצ'י. מצד שני, השחקנים דומינגו טראסקוני, מנואל סיאונה ומרטין סאנצ'ס הוזכרו כמצטיינים בארגנטינה. במקרה של טראסקוני, הדריבל היעיל שלו, סגנון המסירה וכדורי הקרן המדויקים שלקח זכו לשבחים רבים. גם יכולת הכיבוש של סיאונה הוזכרה כאחת מנקודות החוזק של ארגנטינה, כשכבש 6 שערים ב-4 משחקים בלבד. אם על פי כן, סיאונה ספג גם ביקורת על היותו לא בכושר בשל עודף משקל.

מגזין "אל גראפיקו", על ההופעה של אמריקו טסוריירה בקופה אמריקה

אמריקו טסוריירה, שוער נבחרת ארגנטינה, גם הוא ספג ביקורת קשה:

"טסוריירה אינו "קוסם השער" שהערצנו כל כך בזכות הביטחון שלו, האומץ, הדם הקר, הזריזות המפתיעה ותחושת המיקום הבלתי מתפשרת שלו. על אף שהיריבות המעיטו לתקוף את שערו, בכל זאת ספג 4 שערים, שלא היו בעיטות קשות לעצירה. מלבד השערים שספג, טסוריירה הראה את עצמו כחסר ביטחון ואיטי, מה שיכול היה להיות גרוע יותר. אין ספק שאנחנו לא מתכוונים שהופעותיו היו אסון, אך אנחנו רוצים לקבוע שהוא מתקשה בקריירה הספורטיבית שלו, או שפרישתו מתקרבת..."

אמריקו טסוריירה

==אצטדיונים==
{| class="wikitable" style="text-align:center"
|-
! colspan=2 | בואנוס איירס
|-
| ספורטיבו באראקאס
| מיניסטרו ברין סנגואל
|-
| קיבולת: 30,000
| קיבולת: 25,000
|-
 180px
|}

==המשחקים==

----

----

----

----

----

==מלכי השערים==
מנואל סיאונה, סיים כמלך שערי הטורניר
;6 שערים
* מנואל סיאונה
;4 שערים
* לאגארטו
* נילו מורטיניו בראגה
;2 שערים
* ארתור פרידנרייך
* ריבאס

==קישורים חיצוניים==

* [http://isr.worldfootball.net/spielplan/copa-america-1925-in-argentina-endrunde/0/ נתונים על קופה אמריקה 1925]
*[http://www.rsssf.com/tables/17safull.html קופה אמריקה 1925 בארכיון RSSSF]

קטגוריה:קופה אמריקה
קטגוריה:1925 בספורט
קטגוריה:בואנוס איירס: תחרויות כדורגל
Child's Play (קרן צדקה)

קרן הצדקה "Child's Play" הוקמה על ידי ג'רי "טיכו" הולקינס ומייק "גייב" קרהוליק - יוצרי קומיקס הרשת "Penny Arcade" בשנת 2003, לאחר שטור המציג משחקי וידאו כמחנכים ילדים לאלימות ולהרג היה עבורם דיווח מוטה אחד יותר מדי. הקרן התהדרה בתת-הכותרת: "גיימרים נותנים בחזרה", כשהרעיון מאחוריה היה להציג בפני העולם תמונה שונה של קהילת שחקני משחקי הווידאו מזו שסיפקה התקשורת, אשר בעיני הולקינס וקרהוליק הונעה יותר מהרצון להציג אירועים שנויים במחלוקת כדי לעורר עניין בצופים מאשר לדווח את האמת.

במקור, פרסמו השניים באתר Penny Arcade קריאה למי שמעוניין לתרום לשלוח משחקים וצעצועים לביתו של מייק. הדבר התברר כטעות כשבמשך כמה ימים רצופים הגיעו שליחי החבילות לביתו של מייק שלוש פעמים ביום, והנהלת הבניין שלו הגישה נגדו תלונה על שמילא שלוש מכולות אשפה שלמות בקרטוני אריזה. בסוף דצמבר, משנגמר מבצע משלוח הצעצועים, העניקו הולקינס וקרהוליק לבית החולים לילדים בסיאטל צעצועים בשווי 250,000 דולר.

בינואר 2004 פרסם ביל פראנס, כותב הטור שהניע את הולקינס וקרהוליק לפעולה, טור התנצלות בו הודה לצמד ולכל התורמים.

בנוסף לתרומות פרטיות הקרן מקבלת תרומות ממסודות ומארגון תחרויות משחק מחשב דוגמת "Desert Bus For Hope".

בשנת 2006 לראשונה נערכה ארוחה ומכירה פומבית שכול הכנסותיהם הועברו לתרומות. בשנת 2011 לראשונה נערכה תחרות גולף שאורגנה על ידי הקרן. החל משנת 2013 מועברות תרומות לתמיכת ילדים שסובלים מאלימות במשפחה.

עם השנים, נוספו בתי חולים נוספים ברחבי העולם וצמחו התרומות - נכון לקיץ 2021, גייסה הקרן כ-45 מיליון דולר שהועברו לטובת בתי החולים ומוסדות נוספות. בסך הכול התרומות הועברו לכ-190 בתי חולים ברחבי העולם.

==קישורים חיצוניים==

* 

==הערות שוליים==

קטגוריה:קרנות צדקה